Atletët amerikanë shpresojnë të marrin sa më shumë medalje në Lojrat Olimpike
Ekipi amerikan i atletikës synon 30 medalje në Lojrat Olimpike, me dëshirën për të pasur sa më shumë medalje të arta
Ekipi amerikane i atletikës i konsideron rezultatet e arritura në Lojërat Olimpike të Pekinit në vitin 2008, nën nivelin e dëshiruar. Atletët amerikanë morën në këto lojëra 23 medalje - 7 të arta, 9 të argjendëta dhe 7 bronxi. Gazetari i Zërit të Amerikës Parke Brewer, njofton nga Londra se ekipi amerikan ka shpresa të mëdha që të bëjë përparime të ndjeshme me në lojrat e sivjetshme Olimpike të Londrës. Ekipi amerikan i atletikës ka si piksynim të marrë 30 medalje në Lojrat Olimpike, natyrisht me dëshirën për të pasur sa më shumë medalje të arta. Në lojrat e kaluara olimpike, atletët meshkuj u kthyen në atdhe me 4 medalje të arta dhe ata besojnë se mund të bëjnë shumë më tepër në Londër. Trajnieri i ekipit të atletëve amerikanë Andrew Valmon, dy herë fitues i medaljes së artë në stafetë, jep këtë vlerësim për ekipin e tij. Trainerja e ekpit të femrave Amy Deem është njësoj optimiste për grupin e saj të sportisteve. Një prej atleteve është edhe vrapuesja e garave të shpejtësisë Allyson Felix, tre herë kampione bote dhe dy herë fituese e medaljes së argjendtë në garën e 200 metrave si dhe fituese e medaljes së artë në garën e stafetës. Ajo shpreson të fitojë medaljen e artë në 200 metra, ose të paktën në 100 metra. Mes atletëve amerikanë pjesmarrës në Lojrat Olimpike është edhe 24 vjeçari Ashton Eaton. Ai u rendit i dyti në dhjetgarësh në kampionatin botëror të vitit të kaluar, që u zhvillua në Korenë e Jugut, por në qershor, në përgatitjet për Lojrat Olimpike, ai fitoi dhjetëgarëshin duke vendosur një rekord botëror me 9,039 pikë, duke u bërë njeriu i dytë në histori që arrin të marrë mbi 9 pikë. Garat atletike nisin sot, me garën e 10 mijë metrave për femra dhe meshkuj, dhe do të vazhdojnë deri në 12 gusht, dita e fundit e Lojrave Olimpke.